Source: http://www.bihon.ro/victorie-mare-in-prima-mansa-csm-oradea-usak-sportif-82-72/1778813
Timestamp: 2018-03-24 18:07:32+00:00

Document:
Victorie mare în prima manșă, CSM Oradea – Usak Sportif 82-72 - BIHON
Victorie mare în prima manșă, CSM Oradea - Usak Sportif 82-72
Victorie mare în prima manșă, CSM Oradea – Usak Sportif 82-72
8. februarie 2017 23:56
CSM CSU Oradea a câștigat meciul tur cu Usak Sportif, scor 82-72, contând din optimile de finală a FIBA Europe Cup.
FOTO: CSM Oradea - Usak Sportif
Orădenii au reusit o partidă foarte bună, în care Pasalic, cu 25 de puncte, a fost principalul marcator. Doar al doilea sfert a fost câștigat de oaspeți, CSM reușind să câștige două sferturi, iar unul s-a încheiat la egalitate.
Turcii au prestat un joc dur, ei fiind sancționați cu trei faulturi tehnice din cauza protestelor și a durităților.
„A fost un meci foarte dificil, marcat de un nivel de angajament foarte ridicat de ambele părți. Echilibrul a persistat pe tot parcursul confruntării, ambele echipe având oscilații în joc. Ne-am desprins spre finalul meciului, atunci când nivelul nostru de apărare a fost ridicat, provocând mai multe posesii pierdute sau punându-i pe adversari în situații dificile pentru finalizare. Practic nu le-am acordat oportunități de a marca puncte ușoare și am limitat șansele lor de a reveni pe tabela de marcaj”, a declarat pivotul canadian, Sean Denison.
Referitor la avantajul de zece puncte, Denison a spus că nimic nu este decis, calificarea încă se joacă.
„Este un avantaj bun, dar cred că este evident pentru toată lumea că nimic nu este decis în perspectiva calificării. Luăm victoria din primul meci și ne bucurăm de ea, însă știm că adversarul va face ajustări și suntem convinși de faptul că ne va aștepta un joc foarte greu în Turcia. Va fi o nouă luptă. Trebuie să rămânem concentrați, să ne respectăm planul și să abordăm fiecare posesie cu atenție”.
Meciul retur va avea loc în Turcia pe 22 februarie.
Taguri: csm oradea, FIBA Europe Cup, optimi de finala, tur, Usak Sportif

References: CSM 
 CSM 
 CSM 

CSM 
 CSM 
 CSM 
 csm